ኳታር ለተለያዩ የሥራ ዘርፎች የተሠማሩ ሠራተኞች የዝቅተኛ ደሞዝ ክፍያ አፀደቀች
ኳታር በሀገሪቷ በተለያዩ  የሥራ ዘርፎች የተሰማሩ ሠራተኞቿን  የዝቅተኛ ደሞዝ ክፍያ ገደብ የሚመለከት ህግን አፀደቀች፡፡እኤአ ኳታር የ2022 የዓለም ዋንጫን ለማስተናገድ እያደረገች ያለውን ዝግጅት  ጋር ተያይዞ ኳታርበቁጥሩ ከፍተኛ ነው የተባለ ሠራተኛ ኃይል ዶሃ ውስጥ በአሁኑ ጊዜ ሥራ ላይ እንደሚገኝ  ተገልጿል፡፡ይህንን ተከትሎም ዓለም አቀፍ የሠራተኞች መብት ተከራካሪ ድርጅቶች የኳታርን ሠራተኛ አያያዝ  ችግር በመመልከት ጥያቄ ሲያቀርቡ መቆየታቸው ይታወቃል፡፡ዓለም አቀፉ የሠራተኞች ድርጅት (አይኤልኦ) ኳታር የሠራተኛ ሕግ ላይ ክለሳ ካላደረገች የከፋ ነገር ይከተላል ብሎ ማስጠንቀቁን ተከትሎ  ነው ሃገሪቱ ማሻሻያ ያደረግችው።የዓለም አቀፉ የሠራተኞች ሕብረት ኮንፈደሬሽን ዋና ፀሓፊ የሆኑት ሻሮን ባሮው ለውጡ በኳታር ለዘመናዊ ባርነት ማክተም ምልክትን ያሳየ መሆኑን ተናግረዋል ።ካፍላ የተባለው የሀገሪቱ ሥራ ቀጣሪ ድርጅት ካልፈቀደ በስተቀር ከውጭ ሃገር የሚመጡ ሠራተኞች ድርጅቱን ለቀው ወደ ሌላ የሥራ ቦታ መሄድ እንዳይችሉ የሚያደርግ አሠራራርን ለረጅም ጊዜ ስትከተል ቆይታለች ነገር ግን ሀገሪቱ ይህንን አሠራር ከፈረንጆቹ ታህሳስ 2016 ጀምሮ ተግባራዊ እንዳይሆን ማድረጓን ቢቢሲ በዘገባው አስፍሯል።በአዲሱ የኳታር ማሻሻያ አብይ ለውጥ ያመጣሉ የተባሉ የሠራተኛ ሕግጋትን ያዘለ እንደሆነ ታውቋል። ከነዚህ የሥራ ማሻሻያ ውስጥ ፆታን  ሳይለይ ለሠራተኞች የሚከፈል ዝቅተኛ የደሞዝ መጠን ገደብ እንዲኖረው ማድረግ ከወጭ ሃገር የሚመጡ ሠራተኞች ሃገሪቱን ለመልቀቅ የቀጣሪዎቻቸውን ፈቃድ መጠይቅ እንዳይሹ እና  መታወቂያ ካርዶች በቀጣሪ ድርጅቶች ሳይሆን በመንግሥት እንዲሰጥ የሚያዙ   መሰል ሕግጋትን ያዘለ ነው።የኮንፈደሬሽኑ ዋና ፀሓፊ ባሮው ኳታር ያደረገችዉ የስራ ማሻሻያ አዎንታዊ የሚባል ቢሆንም   ብዙ የሚቀሩ ጉዳዮች  እርምጃዎች አሉት ብለዋል፡፡ ከ1 ነጥብ 5 እስከ 2 ሚሊዮን የሚደርሱ እና በአብዛኛው ከእስያ እንደመጡ የሚነገርላቸው የጉልበት ሠራተኞች በኳታር የግንባታ ዘርፍ ተሰማርተው እንደሚገኙ የአለም አቀፍ የሰራተኞች ህብረት ኮንፌዴሬሽን ገልጿል ። 